กรมประมง เรงผลักดันบทบาทชาวประมงพื้นบ้านและการเพาะเลี้ยงสัตว์น้ำไทย  สู่คลังความมั่นคงทางด้านอาหารแก่ประชากรโลก
นายเฉลิมชัย สุวรรณรักษ์ อธิบดีกรมประมง เปิดเผยภายหลังเป็นประธานในพิธีเปิดงานเฉลิมฉลองปีสากล แห่งการทำประมงและการเพาะเลี้ยงสัตว์น้ำพื้นบ้าน ปี พ.ศ.2565  (International Year of Artisanal Fisheries and Aquaculture) ว่าประเทศไทยในฐานะหนึ่งในสมาชิกขององค์การอาหารและการเกษตรแห่งสหประชาชาติ ได้ให้ความสำคัญกับกลุ่มชาวประมงพื้นบ้านและผู้เพาะเลี้ยงสัตว์น้ำรายย่อยของประเทศไทย ซึ่งมีจำนวนกว่า 600,000 ราย  สามารถผลิตสินค้าสัตว์น้ำเพื่อการบริโภค ได้มากกว่า 1 ล้านตันต่อปี ซึ่งมีส่วนช่วยสนับสนุนการสร้างความมั่นคงทางด้านอาหารให้แก่ประชากรของประเทศและประชากรโลกได้เป็นอย่างดี ดังนั้น เพื่อเป็นการแสดงเจตนารมณ์ร่วมกันกับนานาประเทศทั่วโลก จึงจัดงานเฉลิมฉลอง  IYAYA 2022 ขึ้น ภายใต้ธีม การประมงพื้นบ้าน ยกระดับความมั่นคง มั่งคั่ง และยั่งยืน เพื่อให้สาธารณชนได้ตระหนักถึงบทบาทและคุณค่าของชาวประมงพื้นบ้าน และผู้เพาะเลี้ยงสัตว์น้ำรายย่อยที่มีความสำคัญต่อการสร้างความมั่นคงทางอาหาร นำไปสู่การมีส่วนร่วมในการอนุรักษ์และการใช้ประโยชน์จากทรัพยากรประมงอย่างสมดุล พร้อมสนับสนุนเป้าหมายการพัฒนาที่ยั่งยืน ของประเทศไทยต่อไปสำหรับงานเฉลิมฉลอง IYAFA 2022 นี้ กรมประมง ได้มีการจัดกิจกรรมเสวนา ภายใต้หัวข้อ  ความท้าทายและการประมงพื้นบ้านในสถานการณ์ที่เปลี่ยนแปลงเพื่อแลกเปลี่ยนความรู้ ความเชี่ยวชาญ ประสบการณ์ของผู้ทรงคุณวุฒิจากหลายภาคส่วน เพื่อร่วมอภิปรายในเชิงลึกและให้ข้อคิดเห็น ข้อมูล ข้อเท็จจริง ในมุมมองและความรู้ที่แตกต่างกันไป ทั้งนี้ เพื่อร่วมกันพัฒนาการประมงพื้นบ้านและการเพาะเลี้ยง สัตว์น้ำรายย่อยของไทย ยกระดับสู่ความมั่นคง มั่งคั่ง และยั่งยืน ซึ่งเชื่อมั่นได้ว่าการจัดงานในครั้งนี้ นอกจากจะทำให้สาธารณชน ได้ตระหนักถึงบทบาทและคุณค่าของพี่น้องชาวประมงพื้นบ้านและเกษตรกรผู้เพาะเลี้ยงสัตว์น้ำรายย่อยต่อการพัฒนาภาคการประมงของประเทศแล้ว จะเป็นโอกาสสำคัญที่จะทำให้พี่น้องชาวประมงพื้นบ้านและเกษตรกรผู้เพาะเลี้ยง  มีการเพิ่มขีดความสามารถในการผลิตสัตว์น้ำให้มีคุณภาพมาตรฐานรองรับต่อความต้องการของผู้บริโภค